แอปเปิล ร่อนจดหมายแจงสภาคองเกรสไม่พบสัญญาณโจมตีและเจาะระบบ - FINNOMENA
แอปเปิล ให้การต่อสภาคองเกรสสหรัฐว่า บริษัทไม่พบสัญญาณต้องสงสัยหรือหลักฐานอื่นๆ ที่เกี่ยวกับการแทรกซึมเพื่อโจมตีด้วยการเจาะระบบบนห่วงโซ่อุปทานของบริษัทแต่อย่างใด
9 ต.ค. 2561

แอปเปิล ให้การต่อสภาคองเกรสสหรัฐว่า บริษัทไม่พบสัญญาณต้องสงสัยหรือหลักฐานอื่นๆ ที่เกี่ยวกับการแทรกซึมเพื่อโจมตีด้วยการเจาะระบบบนห่วงโซ่อุปทานของบริษัทแต่อย่างใด
เมื่อสัปดาห์ที่แล้ว มีรายงานข่าวว่า รัฐบาลจีนได้ลักลอบฝังไมโครชิปในอุปกรณ์คอมพิวเตอร์ของบริษัทสหรัฐเกือบ 30 แห่ง รวมทั้งหน่วยงานรัฐบาลสหรัฐหลายแห่ง
รองประธานฝ่ายความมั่นคงสารสนเทศของแอปเปิลระบุในจดหมายถึงคณะกรรมการฝ่ายการค้าของสภาผู้แทนราษฎรและวุฒิสภาสหรัฐว่า บริษัทได้ตรวจสอบซ้ำแล้ว และไม่พบหลักฐานใดๆที่สนับสนุนคำกล่าวอ้างตามที่บลูมเบิร์ก บิสซิเนสวีคเผยแพร่
ทั้งนี้ ความเคลื่อนไหวดังกล่าวยังถือเป็นการย้ำแถลงการณ์ของแอปเปิลที่มีต่อสื่อมวลชนว่า ไม่พบชิปที่เป็นอันตรายหรือช่องโหว่ที่ฝังในเซิร์ฟเวอร์ใดๆของบริษัท หรือได้รับการติดต่อจากสำนักงานสอบสวนกลางหรือเอฟบีไอต่อประเด็นที่สร้างความกังวลดังกล่าว
Source: อินโฟเควสท์ แปลและเรียบเรียงโดย ตรีสิริ เซะวิเศษ/สุนิตา
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: